Frøbjerg Bavnehøj

Frøbjerg Bavnehøj er det høyeste naturlige punktet på øya Fyn i Danmark. Åsryggen som er knapt 131 meter høy, ligger vest for Tommerup, like nord for Frøbjergvej.

Området er et dødislandskap formet ved slutten av siste istid, med dype raviner nedskåret i moreneryggene. Området ble fredet den 8. februar 1947.

Navnet kommer av fruktbarhetsgudinnen Frøya, og det hevdes at stedet i oldtiden var et kultsted. Den andre delen av navnet viser at toppen har vært brukt som sted for varslingsbål (dansk: bavne, norsk: vete, varde eller baune).

Referanser 

Danske høyder
Assens' geografi
Fyn